**รายงานการประชุมสภาองค์การบริหารส่วนตำบลนาสิงห์**

**สมัยประชุมสามัญ สมัยที่ 2 ครั้งที่ 2**

**ประจำปี 2563**

**วันที่ 27 เดือน สิงหาคม พ.ศ.2563**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายบุญฤทธิ์ สายสอน | ประธานสภาฯ | บุญฤทธิ์ สายสอน |
| 2 | นายสมศักดิ์ ทองอุ่น | รองประธานสภาฯ | สมศักดิ์ ทองอุ่น |
| 3 | นายสุรพล นันทา | เลขานุการสภาฯ | สุรพล นันทา |
| 4 | นางหนูการ จะหลาบหลอง | สมาชิกสภา อบต. หมู่ที่ 1 | หนูการ จะหลาบหลอง |
| 5 | นายคำมี ก้อนบุญใส | สมาชิกสภา อบต. หมู่ที่ 2 | คำมี ก้อนบุญใส |
| 6 | นายประสาตร์ ยิ่งยืน | สมาชิกสภา อบต. หมู่ที่ 3 | ประสาตร์ ยิ่งยืน |
| 7 | นายวิชัย ฝ่ายทอง | สมาชิกสภา อบต. หมู่ที่ 5 | วิชัย ฝ่ายทอง |
| 8 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 9 | นายดม สายแสน | สมาชิกสภา อบต. หมู่ที่ 6 | ดม สายแสน |
| 10 | นายเวียงชัย ยิ่งยืน  | สมาชิกสภา อบต. หมู่ที่ 7 | เวียงชัย ยิ่งยืน |
| 11 | นายทองปัก มีศรี | สมาชิกสภา อบต. หมู่ที่ 8 | ทองปัก มีศรี |
| 12 | นายทัก คำภิดี | สมาชิกสภา อบต. หมู่ที่ 8 | ทัก คำภิดี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสาววันเพ็ญ ฉั่นพัฒนาพงศ์ | ปลัด อบต.ปฏิบัติหน้าที่นายก อบต. | วันเพ็ญ ฉั่นพัฒนาพงศ์ |
| 2 | นางจิณห์วรา บรรณบดี | รองปลัด อบต. | จิณห์วรา บรรณบดี |
| 3 | นายศุภชัย นาอุดม | ผอ.กองช่าง | ศุภชัย นาอุดม |
| 4 | นางสราวลี เพ็งมีพรหมจักร | ผอ. กองคลัง | สราวลี เพ็งมีพรหมจักร |
| 5 | นางมลิวรรณ ประชาชัย | ผอ.กองการศึกษาฯ | มลิวรรณ ประชาชัย |
| 6 | นายสุวนัย สาวะริพล | ผอ. กองสาธารณสุข | สุวนัย สาวะริพล |
| 7 | นายเพชร ลามคำ | นักวิเคราะห์ฯ รักษาราชการแทน หัวหน้าสำนักปลัด | เพชร ลามคำ |

-2-

**เริ่มประชุมเวลา 09.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 12 คน ผู้เข้าร่วมประชุม จำนวน 7 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายบุญฤทธิ์ สายสอน ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** -**เรื่องที่ประธานแจ้งต่อที่ประชุม**

ประธาน 1.1 การนัดประชุมสภาองค์การบริหารส่วนตำบล สมัยประชุมสามัญ สมัยที่ 2 ครั้งที่ 2 ประจำปี 2563 ในวันที่ 27 สิงหาคม 2563

 ตามหนังสือที่ บก 77301/ว012 ลงวันที่ 21 สิงหาคม 2563 ได้แจ้งนัดประชุมสภาองค์การบริหารส่วนตำบล สมัยประชุมสามัญ สมัยที่ 2 ครั้งที่ 2 ประจำปี 2563 ในวันที่ 27 สิงหาคม 2563 เวลา 09.00 น. เป็นต้นไป

 ณ ห้องประชุมองค์การบริหารส่วนตำบลนาสิงห์ เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2564 ในวาระที่ 2 (ขั้นแปรญัตติ) และในวาระที่ 3 (ขั้นลงมติ) ตามลำดับ ปรากฏตามระเบียบวาระการประชุมฯที่จัดส่งไปพร้อมกับสำเนารายงานการประชุมของคณะกรรมการแปรญัตติในการพิจารณาร่างข้อบัญญัติงบประมาณรายจ่ายประจำปีดังกล่าว เมื่อวันที่ 21 สิงหาคม 2563 และสมาชิกทุกท่านได้รับไปแล้ว จึงแจ้งให้ทราบโดยทั่วกัน

 1.2 โครงการซ้อมแผนป้องกันและระงับอัคคีภัยในสถานศึกษา ประจำปี 2563

 ด้วยองค์การบริหารส่วนตำบลนาสิงห์จะดำเนินโครงการซ้อมแผนป้องกันและระงับอัคคีภัยในสถานศึกษา ประจำปี 2563 ในวันที่ 28 สิงหาคม 2563 ณ โรงเรียนบ้านนาสิงห์ ในเวลา 12.30 น. เป็นต้นไป จึงขอเรียนเชิญสมาชิกสภาฯ ร่วมเป็นเกียรติในการดำเนินโครงการดังกล่าว

 1.3 โครงการส่งเสริมคุณธรรม จริยธรรมและเพิ่มประสิทธิภาพในการปฏิบัติงาน

 ขอเชิญสมาชิกสภาฯและพนักงานส่วนตำบลทุกท่านเข้าร่วมโครงการส่งเสริมคุณธรรม จริยธรรมและเพิ่มประสิทธิภาพในการปฏิบัติงานขององค์การบริหารส่วนตำบลนาสิงห์ ในวันอังคารที่ 1 กันยายน 2563 เวลา 07.30 – 17.00 น. ณ ห้องประชุมองค์การบริหารส่วนตำบลนาสิงห์

 1.4 โครงการสืบสานประเพณีในวันเข้าพรรษา

 ขอเชิญสมาชิกสภาฯและพนักงานส่วนตำบลทุกท่านเข้าร่วมเป็นเจ้าภาพทอดเทียนพรรษาในโครงการสืบสานประเพณีในวันเข้าพรรษา ประจำปี 2563 ในวันที่ 10 กันยายน 2563 ณ วัดสอนเจริญราษฎร์ บ้านนาสิงห์สาคร หมู่ที่ 1

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยประชุมสามัญ สมัยที่ 2 ครั้งที่ 1 ประจำปี 2563 เมื่อวันที่ 13 สิงหาคม 2563**

ประธาน ตามสำเนารายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯได้ตรวจสอบไปแล้ว และได้จัดทำสำเนาปิดไว้ที่บอร์ดประชาสัมพันธ์หน้าห้องประชุมองค์การบริหารส่วนตำบล และห้องกิจการสภาองค์การบริหารส่วน

-3-

ตำบล เพื่อให้สมาชิกได้ตรวจดูนั้น ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม รับรองรายงานการประชุมสภาองค์การบริหารส่วนตำบล สมัยสามัญ สมัยที่ 2 ครั้งที่ 1 ประจำปี 2563 เมื่อวันที่ 13 สิงหาคม 2563 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3 เรื่องเสนอเพื่อพิจารณา**

ประธาน **3.1 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2564 ในวาระที่ 2 (ขั้นแปรญัตติ)**

⏺**สาระสำคัญ** ตามมติที่ประชุมสภาองค์การบริหารส่วนตำบลนาสิงห์ ในการประชุมสมัยสามัญ สมัยที่ 2 ครั้งที่ 1 ประจำปี 2563 เมื่อวันที่ 13 สิงหาคม 2563 ได้รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2564 และได้ตั้งคณะกรรมการแปรญัตติพร้อมทั้งได้กำหนดเวลาเสนอคำแปรญัตติต่อกรรมการ แปรญัตติและระยะเวลาพิจารณาคำแปรญัตติที่คณะกรรมการแปรญัตติได้รับไว้แล้ว นั้น

 คณะกรรมการแปรญัตติได้ประชุมเพื่อพิจารณาคำแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2564 เสร็จเรียบร้อยแล้ว เมื่อวันที่ 21 สิงหาคม 2563 ปรากฏว่าไม่มีสมาชิกสภาองค์การบริหารส่วนตำบลหรือผู้บริหารฯท่านใดยื่นเสนอคำแปรญัตติภายในระยะเวลาที่กำหนดไว้ และคณะกรรมการแปรญัตติมีมติยืนยันตามร่างฉบับเดิม โดยไม่มีการแปรญัตติและขอสงวนคำแปรญัตติแต่อย่างใด รายละเอียดปรากฏตามสำเนารายงานการประชุมของคณะกรรมการแปรญัตติฯ ที่จัดส่งให้สมาชิกทุกท่านไปพร้อมกับหนังสือแจ้งนัดประชุมฯไปแล้ว ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

 **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ. 2554**

 **ข้อ 51 กำหนดว่า**  ในการพิจารณาร่างข้อบัญญัติวาระที่สอง ให้ปรึกษาเรียงตามลำดับ ข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้นเว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่มีการ

-4-

ขัดข้องที่จะพิจารณาข้ออื่นๆต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

ถ้าขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

 เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน

 ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ประธาน ดังนั้น จึงสรุปว่า ในการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2564 ในวาระที่ 2 ไม่มีการแปรญัตติและแก้ไขแต่ประการใด

โดยคณะกรรมการแปรญัตติได้มีมติยืนยันตามร่างข้อบัญญัติงบประมาณรายจ่ายฉบับเดิม

 ขอเชิญสมาชิกเข้าที่ประชุม (และได้ตรวจนับองค์ประชุม ปรากฏว่ามีสมาชิกในที่ประชุม จำนวน 12 ท่าน เป็นอันครบองค์ประชุม จึงเสนอให้ที่ประชุมพิจารณาว่าจะเห็นด้วยกับคณะกรรมการแปรญัตติฯที่ให้ยืนยันตามร่างข้อบัญญัติงบประมาณรายจ่ายฉบับเดิมหรือจะลงมติเป็นอย่างอื่นหรือไม่อย่างไร

มติที่ประชุม ลงมติเห็นด้วยกับคณะกรรมการแปรญัตติให้ยืนยันตามร่างข้อบัญญัติงบประมาณรายจ่ายฉบับเดิมด้วยมติเสียงข้างมาก (เห็นด้วย11 เสียงและงดออกเสียง 1 เสียง)

ประธาน เมื่อที่ประชุมเห็นด้วยกับคณะกรรมการแปรญัตติฯเป็นอันว่าในวาระที่ 2 (ขั้นแปรญัตติ) ที่ประชุมมีมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ. 2564 ตามร่างฉบับเดิม

 และได้หารือให้ที่ประชุมพิจารณาว่าจะลงมติร่างข้อบัญญัติงบประมาณรายจ่ายประจำปีงบประมาณ พ.ศ. 2564 ในวาระที่ 3 (ขั้นลงมติ) ต่อไปหรือไม่

นายทองปัก มีศรี เสนอให้สภาองค์การบริหารส่วนตำบลพิจารณาลงมติร่างข้อบัญญัติงบประมาณ

(สมาชิกสภา อบต.) รายจ่ายประจำปีงบประมาณ 2564 ในวาระที่ 3 (ขั้นลงมติ) ในการประชุม ครั้งนี้ตามลำดับต่อไป

ประธาน ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม ไม่มี

ประธาน เมื่อไม่มีสมาชิกท่านใดเสนอเป็นอย่างอื่นเพิ่มเติม จึงขอให้ที่ประชุมพิจารณาว่าจะให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2564 ในวาระที่ 3 (ขั้นลงมติ) ในการประชุมครั้งนี้ต่อไปหรือไม่

มติที่ประชุม เห็นด้วยให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2564 ในการประชุมครั้งนี้ตามลำดับต่อไปด้วยมติเสียงข้างมาก (เห็นด้วย 11 เสียง และงดออกเสียง 1 เสียง

ประธาน **3.2 การพิจารณาลงมติร่างข้อบัญญัติงบประมาณรายจ่ายประจำปีงบประมาณ พ.ศ.2564 ในวาระที่ 3 (ขั้นลงมติ)**

 เมื่อที่ประชุมมีมติให้พิจารณาร่างข้อบัญญัติงบประมาณรายจ่ายประจำปีงบประมาณพ.ศ.2564 ในวาระที่ 3 (ขั้นลงมติ) ในการประชุมครั้งนี้ต่อไป

**-**5-

⏺**สาระสำคัญ**

 ในวาระที่ 2(ขั้นแปรญัตติ) ไม่มีการแปรญัตติและที่ประชุมลงมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ.2564 ตามร่างฉบับเดิม และให้ที่ประชุมพิจารณาในวาระที่ 3 (ขั้นลงมติ) ต่อไป

 ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

**เลขานุการสภา อบต.** ⏺ **ข้อกฎหมาย/ระเบียบที่เกี่ยวข้อง**

 **ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ. 2554**

 **ข้อ 52 กำหนดว่า** การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติ หรือไม่

ประธาน ได้เชิญสมาชิกเข้าที่ประชุม (และได้ตรวจนับองค์ประชุมใหม่อีกครั้งหนึ่ง ปรากฏว่ามีสมาชิกในที่ประชุม จำนวน 12 คน เป็นอันครบองค์ประชุม)

จึงเสนอให้ที่ประชุมพิจารณาว่าจะลงมติให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ. 2564 หรือไม่

มติที่ประชุม ลงมติให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2564 ด้วยมติเสียงข้างมาก (เห็นด้วย 11 เสียงและงดออกเสียง 1 เสียง)

ประธาน - ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

ประธาน **3.3 ขออนุมัติแก้ไขเปลี่ยนแปลงคำชี้แจงรายจ่ายงบประมาณประจำปีงบประมาณ พ.ศ.2563**

 **3.3.1 โครงการปรับปรุงระบบประปา หมู่ที่ 5**

นายศุภชัย นาอุดม **ข้อความเดิม**

(ผอ.กองช่าง) ตามข้อบัญญัติงบประมาณรายจ่ายประจำปีงบประมาณ พ.ศ. 2563 แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง ค่าก่อสร้างสาธารณูปโภค โครงการปรับปรุงระบบประปา หมู่ที่ 5 ตั้งไว้ 400,000 บาท เพื่อจ่ายเป็นค่าวางท่อส่งน้ำประปาขนาด 3 นิ้ว ยาว 900 เมตร รายละเอียดตามแบบแปลนที่ อบต.นาสิงห์ กำหนด พร้อมป้ายบอกโครงการจำนวน 1 ป้าย

- เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงฉบับที่ 6 พ.ศ.2552

- เป็นไปตามแผนพัฒนาท้องถิ่น (พ.ศ.2561 – 2565) หน้า 110 ลำดับที่ 10

-6-

**ข้อความใหม่**

 โครงการปรับปรุงระบบประปา หมู่ที่ 5 ตั้งไว้ 400,000 บาท เพื่อจ่ายเป็นค่าวางท่อส่งน้ำประปาขนาด 3 นิ้ว ยาว 400 เมตรและขนาด 4 นิ้ว ยาว 500 เมตร รายละเอียดตามแบบแปลนที่ อบต.นาสิงห์ กำหนด พร้อมป้ายบอกโครงการจำนวน 1 ป้าย

- เป็นไปตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงฉบับที่ 6 พ.ศ.2552

- เป็นไปตามแผนพัฒนาท้องถิ่น (พ.ศ.2561 – 2565) หน้า 110 ลำดับที่ 10

มติที่ประชุม อนุมัติ (ให้แก้ไขเปลี่ยนแปลงคำชี้แจงรายจ่ายงบประมาณประจำปีงบประมาณ พ.ศ.2563 )

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นายดม สายแสน 1. ในส่วนของระบบน้ำประปา หมู่ที่ 4 หนองบุ่งคล้า ฝากทางฝ่ายบริหารเข้ามา

(สมาชิกสภา อบต.) ดูแลแก้ไขและจัดหางบประมาณในการทำแนวกั้นหัวกะโหลกดูดน้ำ เพื่อป้องกันโคลน จอก แหน ครับ

 2. ฝากให้ทางช่างเข้าดูแลแก้ไขไฟฟ้าส่องสว่าง หมู่ที่ 6 ด้วยครับ

3. ฝากให้เร่งรัดในส่วนของงบประมาณ ข้อบัญญัติต่างๆ โดยเฉพาะโครงสร้างพื้นฐานของหมู่บ้าน

 4. ฝากพิจารณาตามความสำคัญของโครงการในการจัดสรรงบประมาณลงหมู่บ้าน

 5. ฝากหาแนวทางแก้ไขเรื่องน้ำเสียที่ส่งกลิ่นเหม็นและไหลล้นไปตามถนน

นายสุรพล นันทา 1. ฝากให้ติดตามในส่วนของข้อบัญญัติหมู่ที่ 2 ที่ยังไม่ดำเนินการด้วยครับ

(เลขานุการสภา อบต.) 2. ฝากแก้ไขถนนหมู่ที่ 2 ที่แตกหัก อาจทำให้เกิดอุบัติเหตุเวลาฝนตกหนัก

นายศุภชัย นาอุดม 1. ระบบน้ำประปาโซนนาทราย ในส่วนของหัวกะโหลก จอก แหนที่หลุดเข้ามา

(ผอ.กองช่าง) จากแนวกั้น จะหาทางแก้ไขให้ครับ

 2. ในส่วนของข้อบัญญัติที่เกิดปัญหาหลายอย่าง โดยเฉพาะเรื่องผู้รับเหมา จะ

 ปรับปรุงแก้ไขต่อไปครับ

 3. ในส่วนข้อบัญญัติของหมู่ที่ 2 โครงการรางระบายน้ำ และถนนที่แตกหัก ทาง

 ผู้รับเหมาเข้ามาทำสัญญาแล้ว รอฝนหยุดตกก่อนจึงจะเข้าดำเนินการครับ

นางสาววันเพ็ญ ฉั่นพัฒนาพงศ์ ในส่วนของไฟฟ้าส่องสว่าง ช่วงนี้ฝนตกติดต่อกัน ทำให้งานซ่อมแซมดำเนินการได้

ปลัด อบต. ปฏิบัติหน้าที่ ช้า แต่จะพยายามแก้ไขให้ ทั้งนี้เราต้องดูแลเรื่องความปลอดภัยของเจ้าหน้าที่ด้วย

นายก อบต.)

นายมีชัย นาเวียง 1. ในส่วนของเสาไฟฟ้าที่ล่วงล้ำเข้าไปในพื้นที่บ้าน มีแนวทางแก้ไขไหมครับ

(สมาชิกสภา อบต.)

นายทองปัก มีศรี 1. ขยะที่ชาวบ้านทิ้งไม่เป็นที่ แถวขอบรั้วโรงเรียน โซนนาสิงห์ เกิดปัญหาอุดตัน

(สมาชิกสภา อบต.) น้ำระบายไม่ได้บางจุด ฝากแก้ไขด้วยครับ และอีกสองจุดที่ชาวบ้านลักลอบทิ้งขยะ

 คือถนนสายน้ำทิพย์และถนนบ้านทรายทอง – บ้านนาทราย ทำให้สกปรก ไม่น่าดู

 ฝากแก้ไขด้วยครับ

-7-

นายสุวนัย สาวะริพล ในส่วนของขยะ มีการประชาสัมพันธ์รณรงค์ตลอด มีติดตั้งป้ายเตือน มี

(ผอ.กองสาธารณสุขฯ) มาตรการปรับ 2,000 บาทและมีรางวัลนำจับด้วย ฝากดูแลช่วยกันด้วยครับ

นายสมศักดิ์ ทองอุ่น 1. สอบถามเรื่องการรังวัดโคกมน – โคกปลายนา ชาวบ้านมาตามนัดแล้ว

(รองประธานสภาฯ) แต่ไม่เจอเจ้าหน้าที่รังวัด

 2. ในส่วนของงบประมาณที่เหลือจากการทำโครงการก่อสร้างถนน คสล.

 โคกมน จะทำโคกปลายนาด้วยหรือไม่

นางสาววันเพ็ญ ฉั่นพัฒนาพงศ์ 1. เรื่องการรังวัด ทางเจ้าหน้าที่ไม่ได้เข้ามาเนื่องจากฝนตกหนัก ฝากขอโทษด้วย

ปลัด อบต. ปฏิบัติหน้าที่ 2. เรื่องงบประมาณจากเงินอุดหนุนเฉพาะกิจที่เหลือ ตอนนี้ได้ทำหนังสือส่งเข้า

นายก อบต.) จังหวัดแล้ว รอทางจังหวัดตอบกลับมาค่ะ

นายทัก คำภิดี เรื่องการจัดซื้อขยะ ทุกหมู่บ้านเริ่มมีปัญหาแล้ว โดยเฉพาะการบริหารจัดการงบ

(สมาชิกสภา อบต.) ประมาณ ฝากเข้ามาดูแลและให้คำปรึกษาด้วยครับ

นายประศาตร์ ยิ่งยืน 1. น้ำท่วมถนนรอบนอกหมู่บ้าน หมู่ที่ 3 ท่อน้ำอุดตัน มีตะไคร่เกาะตามถนน

(สมาชิกสภา อบต.) ถนนลื่น มีกลิ่นเหม็น อาจทำให้เกิดอันตรายได้ ฝากเข้าไปแก้ไขด้วยครับ

 2. ฝากเพิ่มจุดติดตั้งไฟฟ้าส่องสว่าง จำนวน 3 จุด ดังนี้

 1. บ้านนายวิโรจน์ ชาวเหนือ

 2. บ้านเจ๊ปาน หมู่ที่ 3

 3. บ้านพ่อหนู สายแสน

นางสาววันเพ็ญ ฉั่นพัฒนาพงศ์ ทุกเรื่องที่สมาชิกสภาแจ้งมา ทางองค์การบริหารส่วนตำบลนาสิงห์จะดำเนินการ

ปลัด อบต. ปฏิบัติหน้าที่ ออกสำรวจและหาทางแก้ไขปัญหาให้ค่ะ

นายก อบต.)

ประธาน - ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม - ไม่มี

ประธาน - เมื่อไม่มีสมาชิกท่านใด เสนอเรื่องอื่นๆเพิ่มเติมอีก จึงได้กล่าวปิดประชุม

**ปิดประชุมเวลา 15.30 น.**

 (ลงชื่อ) ผู้บันทึกรายงานการประชุม

 (นายสุรพล นันทา)

 เลขานุการสภาองค์การบริหารส่วนตำบลนาสิงห์

-8-

 (ลงชื่อ) ประธานกรรมการตรวจสอบรายงานการประชุม

 ( นางหนูการ จะหลาบหลอง)

 (ลงชื่อ) กรรมการตรวจสอบรายงานการประชุม

 ( นายทองปัก มีศรี )

 (ลงชื่อ) กรรมการและเลขานุการตรวจสอบรายงานการประชุม

 ( นายคำมี ก้อนบุญใส )

⏹การรับรองรายงานการประชุม

 ...............................................................................................................................................................

.....................................................................................................................................................................

(ลงชื่อ)

 ( นายบุญฤทธิ์ สายสอน )

ประธานสภาองค์การบริหารส่วนตำบลนาสิงห์